CONCESIÓN DE SUBVENCIÓNS EN CONCORRENCIA COMPETITIVA, PARA O FINANCIAMENTO DOS CUSTOS DE DOTACIÓN DE PERSOAL PARA A REALIZACIÓN DE TAREFAS DE INFORMACIÓN EN OFICINAS DE TURISMO INFO RÍAS BAIXAS
ADMINISTRACIÓN LOCAL — Provincial — Deputación Provincial (Subvencións e axudas, 25/04/2019)

A Xunta de Goberno desta Deputación Provincial na súa sesión ordinaria do día 12 de abril de 2019, adoptou, entre outros, o seguinte acordo: A Xunta de Goberno da Deputación Provincial de Pontevedra, na súa sesión ordinaria do día 11 de xaneiro de 2019 adoptou o acordo de aprobar as bases reguladoras das subvencións en concorrencia competitiva para o financiamento dos custos da dotación de persoal para a realización de tarefas de información en oficinas de turismo adheridas á Rede de Oficinas de Turismo Info Rías Baixas. As bases reguladoras das subvencións e o extracto das mesmas foron publicadas no Boletín Oficial da Provincia de Pontevedra (BOPPO) nº 11 de 16 de xaneiro de 2019 e no portal da Base de Datos Nacional de Subvencións. O 9 de abril de 2019 o órgano instrutor do expediente emite informe sobre as solicitudes presentadas. O 9 de abril de 2019 a Xefa do Servizo de Fiscalización emite informe de fiscalización previa. O 9 de abril de 2019, a Comisión de Valoración, á vista dos antecedentes e de conformidade co informe do órgano instrutor efectúa a valoración das solicitudes admitidas, previa exclusión dos beneficiarios que non cumpren cos requisitos da convocatoria. Consta no expediente o informe do órgano instrutor do expediente sobre a valoración das solicitudes, informe favorable de Intervención sobre a mesma e informe da comisión de valoración. O órgano competente para a concesión das subvencións e desestimación das solicitudes é a Xunta de Goberno, conforme ao establecido no artigo 35 da Lei 7/1985, de 2 de abril, reguladora das Bases do Réxime Local, o artigo 63 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais en concordancia coa base 16ª das de execución do orzamento da Deputación de Pontevedra para o ano 2019. En consecuencia, visto o que antecede e a normativa de pertinente aplicación, a Xunta de Goberno acorda por unanimidade: 1.—Desestimar as seguintes solicitudes de subvención por non reunir os requisitos para a súa concesión polos motivos que se indican: 2. Estimar as seguintes solicitudes e conceder a subvención co importe referido: 3. Dispoñer o gasto na aplicación orzamentaria 19/433-4320-462.03 por importe de cento trinta e dous mil cento vinte euros con vinte e oito céntimos (132.120,28 €) na que existe crédito suficiente, para facer fronte ao gasto, a favor dos beneficiarios da subvención e polos importes individuais concedidos. Liberar o importe de sesenta e sete mil oitocentos setenta e nove euros con setenta e dous céntimos de euro (67.879,72 €) que se atopa autorizado na aplicación orzamentaria referida. O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Pontevedra, 15 de abril de 2019 O Secretario Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.